Texas er en stat i den sydlige del af USA. Hovedstaden er Austin. Af andre vigtige byer kan nævnes Houston og Dallas. I sidstnævnte blev præsident John F. Kennedy skudt og dræbt den 22. november 1963. Texas grænser op til New Mexico og Mexico i vest, Oklahoma i nord og Louisiana og Arkansas i øst. 
I 1870'erne og 1880'erne blev indianerstammerne fordrevet med magt, og udbygningen af jernbanen banede vej for nybyggerne. Kvægdriften fik et opsving og skabte myten om Texas som den virkelige "Vilde Vesten"-stat. I begyndelsen af 1900-tallet fik olien stor betydning, og Houston og Dallas blev på den tid regnet som to af de mest velstående byer i verden.
USA's tidligere præsident, George W. Bush, var guvernør i Texas fra 8. november 1994 til 21. december 2000, inden han en måned senere blev indsat som USA's 43. præsident. ("Læs mere..")
